Свята-Успенскі манастыр — у спісе тых святыняў, якія перажываюць новае адраджэнне. Пустынкі, дзе ён з’явіўся каля сямісот гадоў таму, ізноў сталі месцам паломніцтва для праваслаўных вернікаў. А для жыхаркі Мсціслава Ларысы Змушко гэта проста малая радзіма, дзе яна нарадзілася на свет. У будынку былой школы, якая зараз знакаміта праяўленнем нерукатворнага абраза Хрыста, калісьці вучылася пісаць і чытаць. Калі ж заняткі заканчваліся, разам з братам Уладзімірам гулялі ля прыстасаваных да жыллёвых патрэб храмаў і званіцы.